આ અંગે વાત કરતા અમદાવાદના જાણીતા સાઇકૉલૉજિસ્ટ અને હિપ્નોથેરાપિસ્ટ ડૉ. પ્રશાંત ભીમાણી જણાવે છે કે, “વ્યક્તિએ હકારાત્મક કે નકારાત્મક બંને લાગણીઓને કોઇ પણ રીતે બહાર લાવવી જરૃરી હોય છે. અંદર ને અંદર દબાવી રાખેલી લાગણીઓ કોન્સિયસ માઇન્ડમાંથી અનકોન્સિયસ માઇન્ડમાં જાય છે. આવી દમન કરાયેલી લાગણીઓ હૃદય અને ફેફસાં સહિત અનેક રોગને જન્મ આપી શકે છે. જે બાળકોનાં માતા-પિતા ગુસ્સાવાળા સ્વભાવનાં હોય અને બાળકો મા-બાપના ડરથી લાગણીઓ વ્યક્ત ન કરી શકતાં હોય તેવાં બાળકોને લાંબાગાળે ઘણી સમસ્યા થઈ શકે છે.”